**Årsberetning 2017**

Der er generelt godt gang i hussalget, og vi vil gerne benytte lejligheden til at sige velkommen til nye ejere.

Projektet med at lave Tranholmvej til en 4-sporet vej er påbegyndt, som I nok alle har lagt mærke til. Så der vil være nok kunne på beregnes nogle ulemper, især for de parceller, der bor lige op til. Arbejdet vil fortsætte til november 2019

Der både bygges og laves meget om oppe ved Astrupstien. Den førerløse bus skulle begynde at køre her i løbet af foråret. Bestyrelsen er med i en fokusgruppe i forbindelse med dette.

Fyrkildevej er i gang med en gennemgribende renovering, og nogle af jer er generelt af jordkørsel og tunge maskiner. Der har været taget kontakt til boligforeningen, og de har en enkelt gang fejet stien. Da de skilter med jordkørsel, kan vi desværre ikke stille så meget op med de gener, der er på stien. De parceller der ligger op mod stien kan dog glæde sig over en kraftig beskæring af læbælte, så de får nu dejlig lys ind i haverne.

Vores grønne områder er ved at være vokset godt til. Vi har desværre problemer med at skaffe folk nok til, at vi selv kan vedligeholde områderne. Vi håber at der er nogen der melder sig ind på det grønne hold, ellers må vi have gartneren ud og vedligeholde bede og græskanter. Så hermed en opfordring til at bruge et par timer til at fjerne ukrudt, så vores områder kan se flotte og indbydende ud

Vores legeplads har lidt år på bagen, og vi skal have den renoveret især toget, så hvis der er nogen der ved, hvor vi kan købe billige træstammer. Måske er der en der er ferm med en motorsav, der kan hjælpe. Så vil vi meget gerne have hjælp hertil.

Vi har i sommers haft problemer med, at den gartner vi havde hyret blev ustabil, og vi var nødt til at finde en midlertidig løsning og se os om efter en ny gartner til græsslåning og snerydning. Der er fundet en ny, men prisen er selvom vi valgte den billigste løsning, noget dyrere end ham vi måtte sige farvel til.

Bestyrelsen har været på inspektionsrunde, og generelt kan vi sige, at de fleste passer deres kanter og deres hæk, men der er nogle der får en påmindelse om at trimme kant og hæk, som ikke må kravle ud over flisekanten. Men der er også mange steder at det er lige på kanten til, at man kan få en påmindelse. Gå ud og tjek en ekstra gang. Det samme er gældende for sne på stierne. Det er ikke et sjovt arbejde for bestyrelsen at skulle på denne inspektionsrunde, for at minde ens naboer om at ordne de græskanter, som jo skal gøres for at vores flisebelægning kan holde.

Rebildparkens flisebelægning på stierne er flere steder i dårlig forfatning, og da vi havde lidt ekstra midler at gøre med i år, har vi valgt at renovere de steder der var værst. Bestyrelsen vil gerne påbegynde en vedligeholdelsesplan, så fliserne kan holde nogle år endnu.

Kommunen er kontaktet ang. huller i asfalten. Vi håber på en snarlig udbedring af disse, og at vi måske er heldige snart at få skiftet hele belægningen.

Der opfordres til at holde opsyn med jeres hunde under luftning, og rydde op efter dem. Det er ubehageligt at møde en hund uden ejer på de grønne områder.

Vis hensyn og hjælp hinanden, Rebildparken skal være et dejligt sted at bo ☺